**Тақырыбы:** Поэзия падишасы. М.Мақатаев

**Мақсаты**: Мұқағали Мақатаевтың ақындық талантын шәкірт жүрегіне ұялату арқылы поэзияны сүюге, оны бағалай білуге, сыршыл да шыншыл ақын өлеңдерінің мәні мен маңызына үңілдіруге, рухани танымын кеңейтуге ықпал ету.

**Көрнекіліктер:** слайд,көрме, буклет.ақын туралы пікірлер жазылған плакаттар.

С.Тұрысбековтің «Көңіл толқыны» күйі ойналып тұрады. Күй әуенімен жайлап Мұқағалидың «Арыз жазып кетейін» өлеңі оқылады.

**Жүргізуші:** Әрбір әрпі қанға шомған тарихыңа қараңдар,

Отырардай опат болған қала жоқ па, жарандар?

Тату-тәтті бармысыңдар , армысыңдар , Адамдар! – деп Мұқағалидың салемдесу салтымен амандасамыз. Қош келіпсіздер, өлең сүйер , өнер сүйер қауым!

Біздің халқымызда біртуар азаматтар аз болған жоқ. Қазір де аз емес. Кейінгі қауымға өнеге – өсиеттерін қанатты қалам арқылы қалдыра білген зерделі ақын – жазушыларымыздың бірі, тіпті бірегейі Мұқағали Мақатаев десек,қателеспейміз. Өйткені,оқырманның қай кезде де көңіл-күйін тамыршыдай тап басатын жыр-құдірет Мұқағали ақынға ғана тән.

Әлем –дархан ,саялаңдар,

Бәріңе де орын бар,

Қорған емес ,салтананатты

Сәнді сарай соғыңдар.

- Ей, адамдар, сендер тату , сендер тату болыңдар! –деп жырлап өткен ақын Мұқағали Мақатаев 1931 жылы Алматы облысының Нарынқол ауданында дүниеге келген. Тума дарын Мұқағалидың өмір мектебі Қарасазда басталды.

«Қарасаз»өлеңі

« Менің анкетам» өлеңі

Жүргізуші:

Мұқағали – 20 ғасырдың «Ғасыр ақыны» боп танылған поэзия пайғамбары. Жары – Лашын Әзімжанова. «Мұқағали мөлдірліктен, тазалықтан,биік адамгершіліктен тұратын еді» дейді ақын туралы естелігінде. Жырларының құндылығы ақын жанының риясыз тазалығында жатыр деп ұғынуымыз қажет. «Ғажап даналықтың бір көзі – Мұқағали поэзиясы» деп баға береді Әбділда Тәжібаев. Ендеше, Мұқағалидың поэзиямен қалай сырласқанын тыңдап көрелік.

«Поэзия»

«Мен бір жаққа асығамын»

«Музаға»

Жүргізуші:

Ең бірінші бақытым – халқым менің,

Соған берем ойымның алтын кенін

Ол бар болса мен бармын , қор болмаймын,

Қымбатырақ алтыннан нарқым менің.

Иә, осынау қарапайым қара өлеңде қанша құндылық,қанша ұлылық жатыр десеңіәзші! Сірә, Мұқаң «Елім маған не береді деп емес, мен еліме не беремін» деп өмір сүрген сияқты.

«Елім барда»

«Сарыжайлау» әні

Жүргізуші: Тіршілікте көрінеміз өлместей,

Тұра алмаймыз ерегіспей, белдеспей.

Өтейікші бірімізді-біріміз,

Өшіктірмей,өкпелетпей, сен деспей.

Егер бір кездерде менің өмірім,творчествам әлдекімнің көңілін аударса, оларға былай дер едім:

Менің қымбатты достарым! Мені өз өлеңдерімнен бөліп қарамауларыңызды өтінем. Естеріңізде болсын, менің өлеңім жеке тұрғанында түк те емес. Біріктіріп қарағанда ол поэма іспетті. Басы және аяғы бар. Адамның өмірі мен өлімі, қасіреті мен қуанышы туралы поэма. Егер нанбасаңдар, барлық өлеңімді жинап,бір жинаққа топтастырып көріңдерші. Естеріңде болсын, әрбір өлеңім өзорнында тұрсын.....

Мұқағали қалам тартпаған, Мұқағали жырламаған тақырып жоқ. Оның қай өлеңі болмасын Мұқағалиды Хантәңірі тауындай асқақтата түседі.

«Әйелдер-ай»

«Асыл әжем» әні

Жүргізуші: Жазылар естеліктер мен туралы;

Біреулер жан еді дер өр тұлғалы.

Біреулер тұлпар еді дер де мүмкін,

Бүтінделмей кеткен бір-бір ер-тұрманы.

Ақын өзі дәл басып айтып кеткендей, тірлігінде аялай білмесек те, Мұқағали дарындылығын кеш мойындап, ол туралы нешелеген естеліктер жазылды. Енді соған құлақ түрелік.(естеліктерді оқиды)

Жүргізуші: «Мені сөзге, жырға үйір еткен, халық сүюге тәрбиелеген – әжем» дейді ақын.

Мұқағали Мақатаев – драматург,сатирик,публицист,жазушы,ұстаз,журналист. «Мұқағали поэзиясы – таңғы шықтай мөлдір, сырлы,мұңлы поэзия»-дейді Ф.Оңғарсынова.

Жігітінен қазақтың дос таба алмай,

Қыз да болсаң мен саған мұң шағамын,- деп Мұқағали Фаризаға жанын жеген қайғыны жырмен жеткізген.

«Фаризаға»өлеңі

Адам жанына жылы шуағын себелеген, жүректің нәзік қылын тербеткен Мұқағалидың қай өлеңін оқысаң да , көңіліңде бір әуен естілгендей болады. Олай болса, келесі кезекті Мұхаңның тағы бір әуенге сұранған өлеңіне кезек берейік.

«Жас қайың» әні

Жүргізуші: -Ақын деген лапылдаған өрт екен,

Ақындардың жанып өту серті екен,-деп қанатты қалам мен ақ парақты серік етіп, жаратқан жіберген өнерін өлгенше өшірмей , өзіне жүктелген міндетті адал атқарды емес пе?Десе де, «аңсамаймын, алмаймын көп өмірді»деген байыпты болжауы періште құлағына ілініп қалса керек. Сөйтіп, оттай лаулаған қыршын өмір үзіліп кетті.Оның маржан жырлары халқымен бірге жасап мәңгілік өшпейді, қазір жазылғандай,сиясы кеппек емес...

Лай су шаймайтын арым бар ,

Дауылдан қорықпас жаным бар,- деп өткен Мұқағали Мақатаев халқын сүйді,халық ақынды сүйді, -деп бүгінгі әдеби кешімізді « Бақытыңды жырлайды» әнімен аяқтаймыз.

Тақырыбы: «Кітап –алтын қазына»
Сабақтың мақсаты:Кітап –сарқылмас рухани қазына дей келе,білімнің кітап арқылы берілетінін ұғындыру.Кітаптың адам өміріндегі маңызы, ғылым мен білімнің пайдасы жайлы түсіндіру. Кітапқа деген қызығушылығын арттыру. Оқулықтарды күтіп ұстауға үйрету.
Сабақтың көрнекілігі: Кітап жайлы жазылған нақыл сөздер, плакаттар,суреттер.
Сабақтың барысы:1.Ұйымдастыру кезеңі.
- Біз кітап арқылы бастауыш мектептің өзінде-ақ бүкіл адамзат өмірімен танысамыз.Кітап білімімізді молайтады,кітаптан көп өнеге мен тәрбие аламыз. Оқығаның, тоқығаның көп болса жеңбейтін жау, алынбайтын қамал жоқ. Дана халқымыз «Білекті бірді жығады, білімді мыңды жығады» деп бекер айтпаса керек деп бүгінгі «Кітап-алтын қазына» атты ашық сабағымызды бастайық.
1.Тұрады басын құрап әріп неден,
Басталған білім басы Әліппеден
Қарасақ шалқар теңіз, түпсіз мұхит
Оқысақ кітап сырын ашып терең

2. Кітапты оқымайды, сыйламаған,
Білімге жанын жанып қинамаған.
Өсірген кімнің болсын ой-өрісін,
Сол кітап бек ақылшы күнде маған.

3. Түлекті тәрбиелер кітап – мектеп,
Өседі сол кітаптан бұтақ көктеп.
Молайтып ақылыңды сан еселеп,
Береді білім нәрін кітап көктеп.

4. Кітаптар бейне жапырақ,
Жырлайтын сырын өмірдің

Оқисың кейде жаттап,
Көтеріп күйін көңілдің.
• Дилназдың орындауында ән « Туған жерім »

5. Айдын шалқар кейде бір,
Кітапты тұнған көл дерсің,
Ауадай қажет бейне бір,
Таппасаң нәрін шөлдерсің.

6. Сөйлесіп өзіңменен тіл қатады,
Еріксіз сөзін жұртқа тыңдатады.
Жеткізіп өткендердің өсиетін,
Шешіліп кейде достай сырласады.

7. Ақылдың сөнбейтұғын шамшырағы,
Білімнің сарқылмайтын бал бұлағы.
Ашқанда-ақ өткен күнмен беттеріңді,
Келер күн көз алдыма кеп тұрады.

8. Адамның досы кітап, өмір кілті,
Тең келмес оған жиған дүние-мүлкі.
Ақылшы, жанға серік, жол бастаушы,
Асыл ой, қазынасы, өмір көркі.

9. Кітабың – сенің құралың
Жағар білім шырағың
Баса алмайсың ешқашан,
Онсыз алға бір адым.
\* Әминаның орындауында « Ұстазым» әні
10. Білім алар көп адам,
Жақсы нәрсе жоқ одан,
Қызыға кеп оқимын
Кітап көрсем жаңадан
«Кітаптар мұңы» көрінісі
Мектептің отын қоймасына біреу бір құшақ кітаптар әкеліп тастады. Беттерін шаң басқан оқулықтар қайда келдік дегендей жан – жағына көзін сығырайта ашып, көршісін түртті.

- Ей, бауырым, тұрсаңшы! Біз қайда келдік өзі?
- Ой, мазамды алмашы. Өйткен тірлігі бар болсын. Одан да парақтарымның жыртылып, желге ұшып кеткені дұрыс еді.
- Не болды, не болды соншама? Жалғыз сен деймісің, осындай күйге түскен?
- Өй, сен кімсің, сыртың бүп-бүтін ғой өзіңнің.
- Сыртымды қайтесің? Сыртым бүтін болғанымен, ішім – түтін. Математикамын.
Балалар оқысын, сауат ашсын, адам болсын деген ниетпен мен өзімнің білімімді беруге тырыстым.
- Бәріміз де сондай ниетте едік. Артықбай деген баланың қолына түстім.
- Мен Сотқарбай деген баланың кітабымын, Ол парақтарымды жыртып алып, кептер жасап, ұшырып ойнағанда «қой» демеді ғой үлкен ағасы, шіркін!
- Онда мұңдас болдық қой, достым. Біздің Артықбай көзімді бақырайтып қойып, суретімді бастырып, бетімді шимайлады.
- Адам өз мүлкіне ұқыпты болса ғой. Әдепті балалар көп. Мысалы, менің бір досым бар. Ол екеуміз парталас болдық. Соның иесін айт, оқушы деп! Бүлдірмек түгілі, шаң мен кір жуытпайды.
- Ендігі алдағы күніміз не болар екен? Мүмкін бәрімізді жинап-жинап, отқа жағар?
- Отқа жағар! Жүр, бауырым тұрмайық, мектептегі «Кітап дәрігеріне» барайық
- Сәлеметсіз бе, дәрігер, бізді қарап, көріп, ауруымызды анықтап беріңізші.
Кітап емшісі: Оқулыктарды қарап тұрып:
1. Судың әсерінен ішкі беттерді былғанған, парактары бүктелген бұл жеңіл емделетін ауру.
2. Сіздікі салақ оқушының кесірінен, сыртқы қабы бүлінген, түбі ажыраған, парақтары босап қалған.
Кітап емшісі: Операция жасау арқылы емдейміз. Ине, жіп арқылы түскен парақтарын тігеміз. Кітап түбін желімдейміз. Сөйтіп емдеп, пайдалануға жарамды етіп шығарамыз. Бұрынғыдай жайнап, жарқырап тұрмасаңдар да, әлі талай баланың қажетіне жарайсыңдар.
Мұғалім: Иә, балалар! Білімнің кілті осы оқулықта. Оқулық – біздің өміріміз. Оқулықты жыртпай таза ұстайық. Оқулықта қаншама адамның еңбегі бар,
соларды сыйлайық.
1-оқушы:
Саған білім жемісін,
Оқулығың береді.
Талай адам сол үшін,
Маңдай терін төгеді.
Орманшының аялы,
Алақаны өсірген.
Сонау ағаш саялы,
Қағаз үшін кесілген.
2-оқушы:
Ағаш кесіп қанша адам,
Ормандарда жүреді.
Аға қанша шаршаған,
Ағаш тиеп үнемі.
Машинист боп жасынан,
Дүбірлетіп даланы.
Сол ағашты тасыған,
Білер ме екен көп адам.
3-оқушы:
Заводтарда күн-түні,
Қағаз жасап бағалы.
Қанша адам кім үшін,
Маңдай тері тамады.
Оқулықты баршаға,
Талай ғалым қолға алып.
Жылдар бойы қаншама,
Жазады ұзақ толғанып.
4-оқушы:
Бояу жағып не түрлі,
Суретшілер көркемдеп.
Қанша уақыт отырды,
Әріп теру үшін де.
Талай адам терледі,
Баспахана ішінде
Айлап тыным көрмеді.
5-оқушы:
Оқулықты мектебің,
Берер саған теп-тегін.
Білмейсің-ау еш бірақ,
Қаншама еңбек кеткенін.
Оқулығың – құралың,

Жағар білім шырағын.
Баса алмайсың ешқашан,
Онсыз алға бір қадам.
6-оқушы:
Оқулықты құрметте,
Күтіп ұста, кірлетпе.
Кішілерге табыс ет,
Дақ түсірмей бір бетке.

Жайнатып жанымызды
Келтіріп сәнімізді
Арнайық бас қосқанда
Тамаша әнімізді- деп келесі музыкалық
Ән «Аяулы мектебім! »
Қорытындылау:
• Слайд көрсету
• Кітап та алма ағашы,
Жемісін біздер теретін.
Тәтті алмаға балашы,
Кітабыңның әр бетін,- деп Мұзафар Әлімбаев атамыз жырлағандай кітап туралы кім қандай мақал-мәтелдер, нақыл сөздер біледі, мына алмаға жазып алма ағашына іледі.

Ана – өмір бастауы
Жүргізуші:
Армысыз ұстаз – аналар, көктемдей құлпырған қыздар! Қазақ әйел затын ерекше қадірлеген. Ана – әрбір адамның жарық дүниедегі ең жақыны, жанашыры, қадірлісі, қамқоршысы, ақ сүтін емізіп аялаған, жанын да аямаған ардақтысы. Көктемді қанатына қондырып, жан жылуын көкірегіне толтырып, әйел - аналардың дәстүрлі мерекесі 8 - наурыз да ару қаламызға келіп жетті. Өздеріңізді шуақты, құлпырған қызғалдақтай әсем мерекелеріңізбен құттықтаймыз.

Асыл анам – асыл жандар болаттай,
Ана деген – мөлдір жандар бұлақтай.
О, адамдар, қадірлей біл ананы,
Жат қылыққа ақыл ойды тонатпай.
Ана десем сезім билер тым ыстық,
Жарасымды адамдарға туыстық.
Берсе барлық адамға ана мейірін
Орнар еді бар әлемге тыныштық - дей келе «Ана - өмір бастауы» атты мерекелік кешімізге қош келіпсіздер!
Ұстаз - аналар құрметіне Аружанның орындауында ән «Алтын анам» тамашалаңыздар.
Ана - жүрек, жүректі құдіретте,
Ана - тірек, тіректі құрметте.
Ана - шыңын, шыңыңа сағынып жет,
Ана - күнің, күніңе табынып өт.
Гүлжанның орындауында «Ана лебізі» әнін тамашалаңыздар

Жүргізуші:
Расында да адамның әдептілігі мен жан дүниесінің сұлулығы ең алдымен балаға ақ сүтін беріп, әлпештеп өсірген ана жүрегінің жылуынан басталады. Бойымыздағы ең жақын қасиеттер бізге ең алдымен анадан тарайды. Ананың нәзік үні, жұмсақ та аялы алақаны, жан жылуымен аялауы бізді әлдилеп жұбатады, көңілімізді сергітеді.
Қайран ана өз перзентін әдемі не ұсқынсыз, ақылды не ақымақ, мейрімді не рақымсыз, кесір - қырсық болса да бәрібір шексіз сүйеді. Дүниеде ананың көз жасынан салмақты, одан ауыр таразы басын басатын ештеңе жоқ. Өйткені ананың көз жасы өзінің киесімен ауыр. «Ат биеден туады, алып анадан туады» дейді халқымыз. Дүниеде анасыз адам жоқ. Қаламы жүйрік жазушы данышпан ғалым да, ел басқарған көсемде, күміс көмей әнші мен мың бұралған биші де анадан туып, соның көкірегінен нәр алып өскен. Ана - тіршілік гүлі, отбасының берекесі, бүкіл адамзаттың тәрбиешісі.
Ана менің, асылым, лағым әнім,
Кең кеудеңе гүл болып тағыламын,
Жұлдызындай көгінде жағыламын.
Алыс кетсем - аңсаймын сағынамын,
Анам менің, асылым, лағыл әнім. – дей келе Назеркені ортаға шақырамыз.Ән «Жан ана»

«Шығыс биі» 6 сынып оқушыларын шақырамыз.
Жүргізуші:
Адамзат ең алдымен ана алдында қарыздар. Ана қарызы алтынға бөлеуді, ақ орда салуды қаламайды, ана баласының ер жетіп, адам болуын қалайды. Анаға осыдан артық тарту - таралғының керегі жоқ.
Айналайын адамдар,
Ана сынды панаң бар,
Өміріңе гүл болған,
Көңіліне қараңдар.
Келсең үйге кешігіп,
Сөндірмейтін еш үміт
Өкінішке қалмаңдар,
Ана жанын кеш ұғып.
Бітпей кейде таласың,
Қалжырапта қаласын,
Қартаймайсын бірақ та,
Аман болса анашың!

Жүргізуші:
Ана - тіршіліктің гүлі, отбасының берекесі, бүкіл адамзаттың тәрбиешісі. Өмірде
анаға деген сағыныш, оның ыстық мейірімге толы жылы құшағын аңсамайтын
адам бола қоймас сірә. Күннің шуақты сәулесіндей ыстық ана жүрегі, одан туындайтын ананың махаббаты әр перзент үшін қымбат. Сондықтан баршамыз ана атына кір келтірмей, оларды әр уақытта ардақ тұтып, құрметтеуміз қажет..

Әйел - Ана, Әйел - Өмір, Әйел - тіршілік өзегі. Өмір бесігінде іңгә тербетіп, адамзат баласына ұрпақ сыйлар ұлы құдірет иесінің есімі әрқашанда қастерлі, сөзі өсиет, тұғыры – биік. Алтын құрсағынан адамзаттың алыбы жаратылған асыл ананың жүрегі үлкен, жүзі мейрімді, қолы қайырымды. Көңіл шуағына мейірім төгілген аяулы жанның өмірден алар несібе жемісі - алтын босағасы мен сүйкімді перзенті болар. «Аналар адамды бесіктен бастап баулиды, өмірдің ірге тасы солардың
қолымен қаланады»деген ұлы ғұламалардың сөзі бар. Шынымен солай. Адамзат жүріп өткен небір ауыр жол, алмағайып заманнан ұрпағын аман - есен бүгінгі күнге жеткізген әйел - ана құдіретін жырмен өрнектеп, әнмен әлпештеп, сөзбен айтып тауысу мүмкін емес. Сондықтан да өз сөзімді ақын Баязиевтің «Ана туралы ой» деген өлеңмен аяқтағым келеді.

Халқымыздың билік айтар даналар,
Даналардың өзі анадан жаралар.
Жүрегінің бір бөлшегі бала үшін
Сізден жақын адам бар ма аналар?!
Балаға ең жақыны сіз ғой ана,
Сіздің ыстық құшағыңыз бізге пана.
Сіздерге теңестірер еш нәрсе жоқ,
Теңесе алар бір - ақ нәрсе Отан!
Осымен «Ана - өмір бастауы» атты мерекелік кешімізді аяқтай келе, адам баласы үшін ең қастерлісі сөз - Ана деп білеміз! Тағы мерекелеріңіз құтты болсын.

Тақырыбы: «Біздің ауыл тамаша!»
Ұлыстың ұлы күні Наурыз мейрамына арналған сыныптан тыс сағаты
Сабаққа қатысатын: 8-9 сынып оқушылары
Сабақ түрі: Сайыс
Көрнекілер: Сахна, киіз үй салынған плакаттар, суреттер, ауыл аты жазылған плакат, кілем, көрпешелер, дастархан, қоржын т. б

Мақсаты:
Оқушылардың Қазақстан халықтарының салт - дәстүрлеріне қызығушылықтарын дамыту, Отанына сүйіспеншілік сезімдерін ояту. (Қосымша 1. ) Наурыз (клип ) Роза Рымбаеваның әні орындалады
- Армысыздар, құрметті қонақтар! Бүгін біз келе жатқан Ұлыстың ұлы күні — Наурыз мейрамын тойлағалы отырмыз. Наурыз — бұл тек көктемнің ғана емес, ең әулі ізгілік пен жақсылықтың мейрамы. Ұлыстың осы бір ұлы күні адамдар бір - біріне деген өкпе - реніштерін ұмытып, кешірімге келіп татуласып, табысқан.

Кең болсын қазағымның керегесі,
Кетпесін Алла берген берекесі,
Алаштың баласына нәсіп болған,
Құтты болсын келе жатқан НАУРЫЗ мерекесі!

- Наурыз — барша қазақстандықтардың ортақ той думаны. Наурыз — достық пен еркіндіктің мерекесі. Наурыз — қаңқылдап қаздар келетін, қырларда қызғалдақ бүршік атып, Табиғат — Ана гүл көрпеге оранатын көктем айы. Мал бағуды кәсіп еткен ата - бабаларымыздың қорада қойы қоздап, түйесі боздап, бір малы екеу болып, аузы аққа тиіп, мол ырысқа кенелетін, қыс қыспағынан арқасы кеңіп, арқа - жарқа, мәз - мейрам шаттыққа бөленетін шақ.

- Бүгінгі «Біздің ауыл тамаша»атты сайысымыз кележатқан ұлыстың ұлы күні Наурыз мейрамына арналады
Сол сайысқа қатысатын 8-9 сынып оқушылары ортаға келіп түр. Біз барлық сайыскерлерді төрт кіші ауылға бөлдік. Осы сахнада олар өзінің өнерлерің тамаша қылады: Сонымен ортаға сайыскерлерімізді шақырамыз.
Осында сайыстың шешуін реттейтін қазылар алқасымен таныстыру

Сайыстың шарттарымен таныстыру
Сайыс 5 кезеңнен тұрады:
1. Таныстыру
2. Викториналық сұрақтар
3. Ауылдың өнері – мақтанышы
4. Салт - дәстүрді көрсету
5. Ойын түрі
6. Мақал - мәтелді жалғастыр

1-кезең. Ортаға таныстыруға ауылды шақырамыз 5 ұпай оған қоса (Таныстыру ерекшелігіне қосылады, сахналық көрінісі бойынша 3 ұпай)
1 Сарыкемер ауылы
2 Астана ауылы
3 Бәйтерек ауылы
4 Наурыз ауылы
Бірінші болып Сарыкемер ауылы ортаға шықты
- Ассалаумағалейкум, жол болсын, достым! Ия, қайда бет алдың?
- Ей, мен Сарыкемер ауылына бет алдым? Ол жерде сұлу қыздар көп – дейді, тағы да, той болып жатыр - деп естідім.
- Онда мен де саған қосылайын, жолда серік керек қой?
Жарайды, маған да жақсы, құдай қонақ – болып барайық
- Па, шіркін, бұл ауыл расында да көрікті екен
Алдарынан жамағат шығып, қарсы алады да танысады

2. Таныстыру Астана ауылы
- Ей, Сәкен, жол болсын, соншама қайда асығып шауып барасың домбырамен?
- Мына Астана аулында айдай сұлу, керемет айтыскер қыз бар – деп естідім, соған барып, айтысқа шақырмақшымын
- Бәрекелді, айтыста жеңетініңе сенемін! Отырған адамдармен келіп танысады. Таныстыру
3. Бәйтерек ауылының танысуы
- Саламатсыздар ма! Біз сапардағы кісілер, жолда көлігіміз бұзылып, осы жақын маңдағы ауылға бет бұрдық. Бұл қай ауыл?
- Бәрекелді, саламатсыздар ма!
- Түнде жападан - жалғыз қалғанша, біздің ауылға келгендеріңіз дұрыс жасапсыздар, төрлетіңіздер! Таныстыру
2 - кезең. Викториналық сұрақтар
Қоржыннан бір конверт алады, оның ішінде 3 сұрақ бар (әр сұраққа 5 ұпай)
3 Кезең Ауылдың өнерің тамаша қылайық топтық ән, би, терме, күй...(5ұпай) толық топ шықса тағы да 5 ұпай қосылады
1 2 3 4
4 - кезең Салт - дәстүр туралы не білесіз? 5 ұпай ( егер оны көрсетсе тағы 5 ұпай қосылады )
Қоржыннан бір салт - дәстүрге байланысты тапсырма алады, соны көрсетіп, мәлімет береді
5 - кезең Кім жылдам? Әр ауылдан кез - келген 1қыз бала, 1 ұл бала ортаға шығып тапсырманы орындайды
Ер балаларға тиын көтеру
Шарты: жерде орамалға тиын салынады, бала оны еңкейіп аузымен алу керек.
Қыздарға тез арада жіпке моншақ салу, барлығына бірдей моншақ беріледі
Шарты: 3 мин. тез арада ерекше етіп, әр түсті моншақтарды қолданып, түсірмей бітіру) Әр жылдам балаға 5 ұпай (көркем жасалған жағынан 2 ұпай қосылады
6 - кезең Мақал - мәтелді жалғастыр
Бұл әр ауыл бес - бестен мақал басын айтады, ал қарсыластары жалғастыру керек. Әр дұрыс жауапқа 1ұпай

Сөз кезегі қазылар алқасына беріледі
Осы сайысқа қатысқан баршаңызға алғыс білдіре отырып, салауатты өмірдің салтанаты, күн мен теңелген, баршаға арман мен адалдық, құштарлық пен сұлулық, тазалық пен татулық сыйлаған кележатқан НАУРЫЗ мейрамы құтты болсын - демекшімін! Дендеріңізге амандық - саулық, шаңырақтарыңызға шаттық, отбасыларыңызға ырыс пен ынтымақ тілейміз! Келесі кездескенше сау саламат болыңыздар!
Шашу шашады
Ұлыс оң болсын,
Ақ мол болсын,
Қайда барсақ, жол болсын!
Ұлыс бақты болсын,
Төрт түлік ақты болсын!
Ұлыс береке берсін,
Бәле - жала жерге енсін!
Ұлы халқым тоқ болсын,
Көйлектерің көк болсын,
Қайғы - уайым жоқ болсын,
Қуаныштарың көп болсын!